
"Tišina postaje posiednja granica patnje, iza nje je 
ništaviio": Fiiip David piše miadem sebi 

"Pozvan a često i nepozvan dolaziš u moje misli, u moja sećanja, iako si daleko, daleko u nekom drugom nedostupnom 
vremenu i nekom prostoru koji ne pripada ovome sadašnjem. A ipak eto, nerazdvojni smo, jedan bez drugoga ne 
možemo" 

ne zanima te mnogo što te neko čiji se životni put bliži 
svom prirodnom kraju čeka u budućnosti, spreman da 
daje savete, upozorava i opominje. Razumem, i ja sam bio 
takav u tvojim godinama. Uveren da se ćitav svet otvara 
samo za mene. Kada gledam svoje slike iz mladosti vidim 
sebe u tvome liku, jedna smo duša i jedno telo, iako 
udaljeni mnogim godinama ali povezani nevidljivim 
nitima vremena. Imam tvoje fotografije, a ti uz svu želju i 
volju možeš tek pokušati da zamisliš kako izgledam. 

Bezbrižan si, okružen roditeljskom pažnjom, drugovima i 
prijateljima, što ti uliva sigurnost i uverenje da će uvek 
biti tako, nesvestan da će dane bezbrižnosti, jednom, 
možda brže nego što možeš zamisliti, smeniti dani 
iskušenja, potresa, jednostavno neki novi, drugaćiji 
poredak stvari koji je takode deo života, kada se sve 
okrene naopako, kada treba mnogo odlućnosti i hrabrosti. 
Imaš dovoljno snage da savladaš nevolje, suprotstaviš se 
nepravdi. Ponekad i ja tebe sanjam. Pozvan a ćesto i 
nepozvan dolaziš u moje misli, u moja sećanja, iako si 
daleko, daleko u nekom drugom nedostupnom vremenu i 
nekom prostoru koji ne pripada ovome sadašnjem. A ipak 
eto, nerazdvojni smo, jedan bez drugoga ne možemo. 

U svetu gde se nijedna tajna ne može proniknuti do kraja, 
kao dar koji nam priroda poklanja na završetku puta 
ostaje nešto iskustva, kljuć što ne otvara nijednu bravu, 
dragocenost koja postaje bezvredna ako je zadržimo samo 
za sebe. Као u mirnoj površini vode, tako mi u drugima 
jedino jasno vidimo svoj lik; drugi - to je naš život. 




Sign Up 


Cuvaj se laži privida i obmana nastalih u samotnim 
danima, ćuvaj se opasne sujete i mržnje. Ispitaj sebe, ali 
pazi! Као što je tvoje srce u mojim grudima i moje srce oduvek 
kuca u tvojim. Као što se nebo ogleda u moru, negde daleko, u 
jednom drugom nebu ogleda se more. Kada ranjavamo onoga 
ko nas voli, ranjavamo teško i sami sebe. 


Ве the first of your friends to like this 


Jednoga dana sva išćezla lica koja su nam nešto znaćila, 
ponovo će se pojaviti, ali biće kasno da se bilo šta ispravi, jer će 
ta lica dolaziti iz carstva senki. Stajaćeš pred njima kao pred 
sobom. То su gorki dani u životu jednog ćoveka. Те aveti su ono 
što je preostalo od nas. U tudim oćima se ogledamo, sa tudih 
usana uzimamo Ijubav. Ono što smo mi sami malo je, bedno i 
siromašno, ništavno. Како je sada sve to daleko, kao da se 
odigralo u nekom drugom životu. Ono što je nekada bilo 
stvarno, sada je nestvarno, a ono što nismo mogli ni zamisliti, 
što nam se javljalo samo u snu, postalo je prava i jedina 
stvarnost. Razum nije dovoljno moćan da pronikne ćitavu tu 
igru razlićitih uticaja koji ćine naš život, niti su naša osećanja 
pouzdan tumać dogadaja. Kada hodamo putem smiraja, ne 
srljamo li u najgroznija iskušenja, u ćasu probudene nade nije 
li presuda bliže nego ikada? Koliko puta smo ugledali odblesak 
sunca u vodi i to nam je sunce izmicalo izmedu prstiju kad god 
smo za njim posegnuli. Podjednako, dakle, ne treba verovati 
jadu, koliko ni sreći, ni onome što vidimo, ni onome što 
sanjamo. Mir donosi saznanje da je beskraj isto što i prolazni 
trenutak u jednome dahu. 

Tišina postaje poslednja granica patnje, iza nje je ništavilo; 
svega se sećam, svi stari zvuci odjekuju uz šum mora 
umnogostrućenom jekom, i taj se strašni zvuk upliće i utapa u 
meku paućinu predvećerja izatkanu od palmi, neba i pućine. 

Ja više nemam šta da ti kažem. Pokušavajući da te savetujem, 
govorim neprestano o sebi; znaći li to da sam rdav ućitelj? 
Čuvaj se, pazi na svaki pokret u ovom varljivom svetu senki; 
sumanuta ćežnja a potom gluvi mir - to je cena koju plaća 
neoprezni putnik u traganju za smislom, u lutanju kojem nema 
kraja, izmedu stvarnog sna i nestvarne jave. 

lako smo jedno, mi smo razlićiti. Izmedu nas je dugo putovanje 
kroz život. Ali negde, u jednom trenutku koji će se pretvoriti u 
većnost, opet ćemo se sresti, zauvek biti zajedno. 


*** 


Projekatje realizovan u saradnji Nedeljnika i МсСапп Truth 
CentralBeogradpovodom istraživanja „Istina o godinama” 


Navikli smo da se ankete i istraživanja bave uglavnom 
rejtinzima političkih stranaka i lidera. Onaj stvarni život 
anketari zaobilaze, ali kada se dođe do toga, rezultati nas 
često iznenade. 

”Istina o godinama”, istraživanje kojeje na globalnom nivou 
sproveo МсСапп Truth Central imaoje zanimljive rezultate u 
Srbiji. U zemlji koju već sada zovu najstarijom u Evropi, 
rezultati ovog ispitivanja pokazali su kakvaje percepcija Srba 
prema onome što se zovu ”zrele godine”. Тако smo saznali da 
je veliki deo populacije ravnodušan, a daje znatan deo 
ispitanika zabrinutpa i uplašen od starosti. 

Zato su МсСапп Truth Central Beograd i Nedeljnik odlučili da 
na tragu "Istraživanja o godinama”pokrenu akciju u kojoj će 
javne ličnosti u svakom drugom broju našeg magazina pisati 
”Pismo mladem sebi” i ”Pismo starijem sebi. ” Svi tekstovi će 
na kraju biti kompilirani u knjigu koja če izaći 2019. i biće to 
svojevrsna kolekcijia ispovesti i neka vrsta inventara mladosti 
i obečanja starosti. 

